સત્તા મળ્યા પછી ગુજરાતમાં આંતરિક બળવો થયો. હજુરિયા-ખજુરિયા કાંડમાં કેશુભાઇ પટેલને સત્તા પરથી હટાવી દેવાયા. એ જ રીતે કર્ણાટકમાં પણ ભાજપને સત્તા અપાવનાર યેદીયુરપ્પાને ત્રણ વર્ષ પછી ભાજપના મોવડીમંડળે હટાવી દીધાં. કેશુભાઇને હટાવવા માટે તેમના જમાઇ ભ્રષ્ટાચાર કરે છે તે ફરિયાદ મોવડીઓને કરાઇ હતી, જ્યારે યેદીયુરપ્પાના કિસ્સામાં તેમની સામે અને તેમના પુત્રો સામે માઇનિંગ સહિતના કૌભાંડોની ફરિયાદ મોવડીઓને કરાઇ હતી. યેદીયુરપ્પાએ નારાજ થઈને પોતાનો કર્ણાટક જનતા પક્ષ બનાવ્યો અને તેના કારણે ભાજપે સત્તા ગુમાવવી પડી. કેશુભાઇ પક્ષમાં જ સમસમીને રહ્યાં અને ભૂકંપ પછી અક્ષમતાના બહાને તેમને હટાવાયા. ભાજપ ગુજરાતમાં હારી જાય તે પાલવે નહીં તેથી કેશુભાઇને ફરી હટાવી દેવાયા.